**สรุปการประเมิน MOU : ร้อยละของผู้ป่วย Palliative care ที่ได้รับการรักษาด้วยยากัญชาทางการแพทย์**

**ประเด็นขับเคลื่อน : ส่งเสริมและสนับสนุนให้โรงงานผลิตยาสมุนไพร เป็นแหล่งผลิตยาสมุนไพรที่มีคุณภาพ**

**และเป็นแหล่งผลิตกัญชาทางการแพทย์สำหรับสถานบริการสาธารณสุขในเขตสุขภาพที่ 1**

**หน่วยงานในสังกัดสำนักงานสาธารณสุขจังหวัดแพร่**

**ปีงบประมาณ 2565**

**ชื่อตัวชี้วัด :** ร้อยละของผู้ป่วย Palliative care ที่ได้รับการรักษาด้วยยากัญชาทางการแพทย์

**คำนิยาม**

1. ยากัญชา หมายถึง ยาสารสกัดกัญชา ตำรับยาแผนไทยที่มีกัญชาปรุงผสม หรือน้ำมันกัญชา

2. Palliative care ผู้ป่วยที่ได้รับการดูแลแบบประคับประคอง (รหัส ICD10 Z51.5)

**เกณฑ์เป้าหมาย :** ผู้ป่วย Palliative care ที่ได้รับการรักษาด้วยยากัญชาทางการแพทย์ มากกว่าร้อยละ 5

**วัตถุประสงค์**

1. เพื่อเพิ่มการเข้าถึงบริการคลินิกกัญชาทางการแพทย์

2. เพื่อเพิ่มศักยภาพหน่วยบริการสาธารณสุขในการใช้กัญชาทางการแพทย์

**ประชากรกลุ่มเป้าหมาย** : ประชาชนที่เข้ารับบริการในคลินิกกัญชาทางการแพทย์

**วิธีการจัดเก็บข้อมูล** : คลังข้อมูลสุขภาพ Health Data Center (HDC)

**สูตรคำนวณตัวชี้วัด**

ร้อยละผู้ป่วย Palliative care ที่ได้รับการรักษาด้วยยากัญชาทางการแพทย์ = (A/B) x 100

A = จำนวนผู้ป่วย Palliative care ที่ได้รับการรักษาด้วยยากัญชาทางการแพทย์

B = จำนวนผู้ป่วย Palliative care ทั้งหมดในพื้นที่รับผิดชอบ

**เกณฑ์การให้คะแนน**

|  |  |  |  |  |  |
| --- | --- | --- | --- | --- | --- |
| **ระดับคะแนน** | **1** | **2** | **3** | **4** | **5** |
| ผู้ป่วยที่ได้รับการดูแลแบบประคับประคอง ที่ได้รับการรักษาด้วยยากัญชาทางการแพทย์ |  |  |  |  |  |
| การประเมินรอบ 6 เดือน ( ร้อยละ 3 ) | < 1 % | ≥ 1 % | ≥ 2 % | ≥ 2.5 % | ≥ 3 % |
| การประเมินรอบ 12 เดือน ( ร้อยละ 5 ) | < 2 % | ≥ 2 % | ≥ 3 % | ≥ 4 % | ≥ 5 % |

**การดำเนินการ**ของกลุ่มงานการแพทย์แผนไทยฯ เพื่อสนับสนุนให้การดำเนินงานบรรลุตามตัวชี้วัด

1. จัดการประชุมชี้แจงการดำเนินงานตามตัวชี้วัดกัญชาทางการแพทย์ ผ่านระบบ Zoom เพื่อชี้แจงรายละเอียดการบันทึกข้อมูลตามข้อกำหนดใน Template ตัวชี้วัด
2. จัดทำหนังสือแจ้งข้อสั่งการของผู้ตรวจราชการ ที่กำหนดให้ผู้ป่วย Palliative care ทั้งหมดในพื้นที่รับผิดชอบ จะต้องได้รับคำแนะนำและการประเมินจากเจ้าหน้าที่เกี่ยวกับการใช้ยากัญชาทางการแพทย์ เพื่อส่งเสริมการใช้ยากัญชาทางการแพทย์
3. ออกนิเทศติดตามการดำเนินงานคลินิกกัญชาทางการแพทย์ของทุกโรงพยาบาล และให้คำแนะนำแก้ไขปัญหาการบันทึกข้อมูลจากปัญหาผลงานในระบบ HDC น้อยกว่าความเป็นจริง
4. การกำกับติดตามและประเมินผลตัวชี้วัดจากข้อมูลผลงานในระบบ HDC โดยแจ้งผลการดำเนินงานเป็นประจำทุกเดือนในกลุ่มไลน์ผู้รับผิดชอบงาน

**ผลการประเมินดำเนินงานตามตัวชี้วัด**



**ปัญหาและอุปสรรค**

1. การจัดบริการคลินิกัญชาทางการแพทย์ แพทย์ยังไม่มีความมั่นใจในประสิทธิภาพและความปลอดภัยของยากัญชาทางการแพทย์

2. ผู้ป่วย Palliative care ส่วนใหญ่มีอาการหนัก และรับการรักษาด้วยยาแผนปัจจุบันหลายชนิด ทำให้ไม่สามารถสั่งจ่ายยากัญชาทางการแพทย์เพิ่มเติมได้

3. ผู้รับผิดชอบยังบันทึกข้อมูลไม่ครบถ้วนตามที่ระบุไว้ใน Template ทำให้ข้อมูลใน HDC น้อยกว่าการให้บริการจริง

**ข้อเสนอแนะ**

1. ควรสนับสนุนให้แพทย์เข้ารับการอบรมหลักสูตรการใช้ยากัญชาทางการแพทย์ และสอบขึ้นทะเบียนผู้สั่งจ่ายยากัญชาทางการแพทย์

2. สนับสนุนให้ผู้รับผิดชอบคลินิกกัญชาทางการแพทย์ ศึกษาผลงานวิจัยเกี่ยวกับประสิทธิภาพการใช้ยากัญชาทางการแพทย์

3. ออกติดตามการดำเนินงานคลินิกกัญชาทางการแพทย์ รวมทั้งแลกเปลี่ยนเรียนรู้และให้คำแนะนำแก้ไขปัญหาการบันทึกข้อมูลตามที่ระบุไว้ใน Template ตัวชี้วัด

4. กำกับติดตามและประเมินผลตัวชี้วัดทุกไตรมาส

ผู้รายงาน นายชายปเวสน์ สุนันสา

ตำแหน่ง นักวิชาการสาธารณสุขชำนาญการ

โทร 088 253 0304 e-mail chaipawesn@hotmail.com

ผู้รับรองรายงาน ดร.ภญ.วิมลักษณ์ นพศิริ

ตำแหน่ง เภสัชกรชำนาญการ

หัวหน้ากลุ่มงานการแพทย์แผนไทยและการแพทย์ทางเลือก

โทร 090 054 6435 e-mail : wimasiri@gmail.com